**Referat af**

**møde i ANIS' undervisningsudvalg**

**den 13. juni 2017**

**kl. 13.00 i mødelok. 4**

|  |  |
| --- | --- |
| **Til stede:** | Janne Winther Christensen; Mette Vaarst; Mogens Vestergaard; Ole Højberg; Peter Lund; Ricarda Greuel Engberg; Stig Purup; Søren Østergaard; Martin Tang Sørensen; Peter Kappel Theil; Helle Nygaard Lærke |
| **Afbud:** | Jan Tind Sørensen; Jan Værum Nørgaard; Tine Rousing; Klaus Lønne Ingvartsen; Martin Riis Weisbjerg; Mette S. Herskin; Anja Brinch Riber; Hanne Damgaard Poulsen; Knud Erik Bach Knudsen; Lene Munksgaard; Margit Bak Jensen; |
| **Referent:** | Lotte Hansen |

|  |  |
| --- | --- |
| **Dagsorden** | **Referat** |
| **1. Godkendelse af dagsorden** | Godkendt. |
| **2. Kursusudbud og godkendelse af kursusbudgetter for E17** | Jakob (JAS) orienterer  Budget: jfr. notat kan der gives yderligere bevilling efter behov.  *Kommentarer*  *Det blev foreslået at differentiere, så der er endnu et trin ift. basismåneder til undervisning på kurserne, da der er et stigende antal kursusdeltagere, og eksamener er tidskrævende.*  **Konklusion**  **Udvalget godkender budgettet og indstiller det til Klaus Lønne.** |
| **3. Ny semesterstruktur fra E17 og overgangsordning** | JAS orienterer  Arbejdet med at få et grønt spor gennem hele uddannelsen er lykkedes (se JAS' slides).  Der arbejdes på at lave en blokstruktur ift. kursusplacering/faste skemaer.  **Opgaver**  **Alle kursusansvarlige bedes i kursuskataloget for E2017-F2018 tjekke, at al info er lagt korrekt ind.**  [Link ind til kursuskataloget](http://kursuskatalog.au.dk/da/). |
| **4. Status for double-degree samarbejderne EM-SANF og EUR-Organic** | JAS orienterer  Ny EM-SANF mellem AU og Wageningen er næsten på plads; det bliver en double degree in animal nutrition. Der kommer 3-4 exchange-studerende i første omgang. Der skal opstilles kvalitetskrav og minimumskarakterkrav.  EUR-Organic: Vi har ikke haft succes med at rekruttere studerende. AGRO og ANIS er enige om, at vi gerne vil have denne økologiprofil og vil køre videre med den i endnu to år. Det ser ud til, at vi får flere studerende i 2017 (ca. 10 i alt). Hvis vi beslutter at fortsætte efter 2018, er det vores tur (ANIS og/eller AGRO) til at tage koordinatorrollen.  Teksten om uddannelsen og kursusbeskrivelserne er blevet opstrammet ift. at pointere økologi. |
| **5. Studiemiljø, beskæftigelsesundersøgelse, kursusevalueringer** | JAS orienterer  Studiemiljøundersøgelse lavet af AU og styrelsen viser, at agrobiologi ligger godt ift. beskæftigelse; der er kommet gode tilbagemeldinger fra de studerende.  I opgørelsen fra Danmarks Statistik er AU puljet med nogle andre uddannelser, som vi ikke helt ved, hvad er. Dekanatet har lovet at hjælpe med at få analyseret tallene og gå i dialog med ministeriet, så det kan blive mere nuanceret. Beskæftigelsessituationen er bedre end det, de puljede tal viser. Det er vigtigt at få kigget på ift. dimensionering. Agrobiologi er ikke blevet kigget på endnu, fordi det er en ny uddannelse.  De studerendes svar vedrørende studiemiljø viste, at de ønsker mere feedback, der er problematikker vedrørende læsegrupper, og der er nogle kommentarer vedrørende adgang til universitetet og studie- og gruppepladser.  Evalueringer kører ikke godt, men bevæger sig dog i den rigtige retning og afvikles nu via Blackboard.  *Kommentarer*  *Der skal være en forventningsafstemning med de studerende ift. feedback. Burde de studerende ikke også få feedback på, hvordan de er som studerende? Der kunne lægges nogle standarder. De studerende vil altid kunne ønske mere.*  *Vi skal være mere styrende ift. læsegrupper.*  *Der skal stadig arbejdes på at få bedre fysiske placeringer for vores studerende.*  *Det blev foreslået at give følgende feedback til evalueringssystemet:*   * *Juster formuleringen af spørgsmål (fx er der tre spørgsmål, der omhandler feedback)* * *Muligheden for at besvare evaluering lukkes for tidligt. Der er behov for, at vi selv kan styre det, eller at grænsen ligger så sent, at den ikke blokeres.*   **Konklusion**  **JAS går videre med forslag til evalueringssystemet til Uddannelsesudvalget.**  **OBH, PLJ og MVA laver oplæg til standarder for vejledning og feedback. Deadline er udgangen af august. Oplægget diskuteres på næste udvalgsmøde i september.** |
| **6. Rekruttering til uddannelser og til Summer University kurser** | JAS orienterer  Rekruttering til uddannelser er blevet drøftet mange gange og er nødt til at have fakultetsledelsens opbakning for rigtig at få effekt. Vi har ikke fået tilsagn om at få ekstra støtte fra fakultetet eller institutterne. Rasmus skal være med til at løfte opgaven; han er i gang, men der skal flere ressourcer i.  Der er en profil for Summer University.  *Kommentarer*  *Ph.d.-delen kører dårligt ift. de studerendes mulighed for planlægning.*  *Der er et ønske om, at alle ph.d.-kurser ligger som tentative kurser på hjemmesiden.*  **Konklusion**  **OHB og MVE tager forslaget om tentative kurser op i ph.d.-udvalget.** |
| **7. Behov for efteruddannelse af undervisere** | JAS orienterer  AGRO står for at arrangere efteruddannelse i 2017, herunder underviserseminar i E2017. Send idéer til AGRO, fx feedback, peer feedback de studerende imellem, vejledende standarder, forskellige vinkler på feedback m.m. |
| **8. Evt. og næste møde** | JAS orienterer  ANIS' undervisningsudvalg er stort. Forslag om at overveje en anden organisering med et mindre, operationelt undervisningsudvalg, der mødes oftere, men med færre deltagere. Behandling af andre emner bliver lagt på VIP-møder.  **Konklusion**  **Der var enighed om at gå videre med den idé.**  Næste møde bliver i september. Fremover vil der blive lagt faste møder ind hen over året. |